钦定古今图书集成/明伦汇编/官常典/第100卷 > 富顺王厚焜
## 钦定古今图书集成/明伦汇编/官常典/第100卷 > 富顺王厚焜

按《明外史荆宪王传》：“富顺王厚焜，荆和王第二子。幼
孤，无师傅，潜心词学，至忘寝食。尝画蜀葵花，暴日中，
蜂蝶丛集，拂之不去。所著《东蕲集》二卷。弟永新王厚
熿，亦以能诗名。厚烇子载墭，长厚焜，即谢摄事，人尤
以为贤。”

按《藩献记》：“富顺王厚焜，荆和王第二子也。正德九年
册封。王幼孤，未就外傅，稍壮，愧与长者语，乃潜心问
学，发愤至废寝食，遂博贯群艺。王复嗜诗，兼精绘事。
一日拂素图蜀葵，移暴日中，蜂蝶丛集花上，拂之辄
来。其神妙动物类如此。”弟永新安庄王厚熿，亦以诗
著名。